Pascal Breier

**Pascal Breier** (* 2. Februar 1992 in Nürtingen) is ein dütsch Footballspäler in'n Storm.
## Karriere
### Vereene
Breier is in de Jugend 2003 von TSV Neckartenzlingen tau'n SSV Reutlingen wesselt. Drei Johren later slöt hei sik de Jugend von de VfB Stuttgart an. Dei B-Jugend von de Stuttgarter läärt hei in de Saison 2008/09 as Kaptein tau de Dütsche U-17-Meisterschaft.

Sin Profidebüt geef hei an'n 16. Oktober 2010 an'n 12. Späldach von de Saison 2010/11 för'n VfB II in de 3. Profi-Liga gägen 'n  SV Wehen Wiesbaden, wur hei tau de tweite Halftied för Öztürk Karataş inwesselt wurr. Sin ierst Profi-Dur hett hei ein Woch later makt, an'n 23. Oktober 2010 in Späl gägen Wacker Burghausen. An'n 28. Juni 2011 ünnerschreef Breier ein Profi-Verdrag bet Juni 2015 bi'm VfB Stuttgart.
An'n 16. August 2012 wurr Pascal Breier bet tau'n Enn von de Klennerjohr 2012 an dei SG Sonnenhof Großaspach utlehnt. Nadem hei af Januar 2013 wedder bet tau'n Aflop von sin Verdrag för'n VfB Stuttgart II spält hett, kihrt Breier tau de Saison 2015/16 tau dei SG Sonnenhof Großaspach taurüch. In'n August 2016 wesselt hei dann in dei Regionalliga tau'n afstiegen Stuttgarter Tweitvertreden

Breier keem an'n 19. Dezember 2017 in dat Achtelfinale von de DFB-Pokal 2017/18 gägen 'n 1. FSV Mainz 05 tau sin iest Insatz för dei Bundesliga von'n VfB Stuttgart.
Anfang 2018 wesselt Breier tau'n Hansa Rostock in dei 3. Football-Liga. Hei ünnerschreef ein Verdrag bet 2020. Gliek in sin ierst Späl för Rostock dröp Breier duwwelt, tau'n temporärn 2:1 un tau'n 3:1 Ennstand gägen FC Rot-Weiß Erfurt. Hansa-Trainer Pavel Dotchev sett em in allen Rüchrunnspäl von de Saison in. Pascal Breier hett vier wiedere Treffer schafft un hett tau'n Schluss Platz 6 in de Liga belecht. Ok künn hei mit Hansa de Landespokal Mecklenburg-Vorpommerns in Finale gägen FC Mecklenburg Schwerin mit 2:1 gewinnen. Breier dröp in dat Finale tau de 1:0 Führung. Dörch dissen Titelgewinn hett sik Rostock för'n DFB-Pokal von de neechst Saison qualifiziert. Dat Los hett dat Upinannerdröpen mit de Utbillungsvereen von Breier 'n VfB Stuttgart ergeben, wat sei mit 0:1 verluuren hebben.
Ein Dach vör Hilligabend 2019 kemm dei Naricht, dat Breier in Rostock bet tau'n 30. Juni 2023 verlängert. In de Liga künn hei sik stiegern un hett dat ünner Hansa Trainer Jens Härtel up 36 Liga-Insätz (15 Dore) bröcht un würd so vereensintern Dorschützenkönig. Wedder würd hei mit Hansa Rostock Tabellensösster un künn de Lübzer-Pils-Cup gägen Torgelow wunnen (3:0). Kurios Wies kemm dat tau'n drütt Mal hinnereinanner in de ierst Hauptrunn tau de Partie *Hansa Rostock – VfB Stuttgart*. Umkämpft hebben dei Rostocker ok in Saison 2020/21 gägen sei in dei Bundesliga Stuttgart mit 0:1 verluuren. Breier sien Inwessel in de 57. Minut kunn an'n Resultat nicks mihr ännern.

### Natschonaalmannschaft
Pascal Breier hett an'n 20. April 2007 för dei dütsche U-15-Natschonaalmannschaft gägen dei Swiez debüteert un hett ein Dur makt. In sin tweit U-15-Lännerspäl gägen Polen glückt em twei Dure. Sin Debüt för dat dütsche U-16-Natschonaalteam hett Breier an'n 22. September 2007 gägen Dänmark geef. Mit disse Utwahl hett Breier ünner annern an'n internatschonaaln Turnier in Frankrik mitmakt. An'n 19. März 2009 hett Breier gägen dei Ukraine sin eenzig Partie för dei U-17-Natschonaalmannschaft von Dütschland absolveert. 

## Erfolg
* Landespokalsieger Mecklenburg-Vorpommern (2): 2018, 2019 (mit Hansa Rostock)

## Läben
Pascal Breier is verheuradet un hett ein Dochter.

## Weblinks
* Infos öwer Pascal Breier up fc-hansa.de

## Einzelnawiese